
     HOTĂRÂRE
cu privire  la “Rectificarea bugetului  general de venituri şi cheltuieli al Comunei 23 August pe anul 2024 , trimestrul IV”

Consiliul Local al Comunei 23 August, întrunit în şedinţa ordinară de lucru din data de 19.12.2024, orele 1600, la sediul Primăriei Comunei 23 August, din localitatea 23 August,


Având în vedere:

· iniţiativa primarului Comunei 23 August, exprimată în referatul de aprobare înregistrat cu nr. 19898 din data de  06.12.2024;

· raportul compartimentului de specialitate înregistrat cu nr. 19921/09.12.2024;

· Hotărârea Consiliului Local nr. 6/08.02.2024 cu privire la aprobarea „Bugetului  general de venituri şi cheltuieli al Comunei 23 August pe anul 2024 trimestrele I-IV”;
· Hotărârea Consiliului Local nr. 166/28.11.2024 privind rectificarea bugetului general de venituri și cheltuielui al comunei 23 August pe anul 2024;

· O.U.G. nr. 132/2024 pentru modificarea și completarea Legii 227/2015 privind Codul de procedură fiscală, precum și modificarea și completarea unor acte normative;

       -   Decizia nr. 28/04.12.2024 emisă de Administrația Județeană a Finanțelor Publice

           Constanța, prin care s-au alocat bugetului local suma totală de 795.040  lei;

· prevederile art. 19, alin. (2)  şi art. 49 din Legea nr. 273 din 29 iunie 2006 privind finanţele publice locale, cu modificările şi completările ulterioare; 
· Avizul  comisiei de specialitate nr. 1 a Consiliului Local al Comunei 23 August;

În temeiul drepturilor conferite prin art. 129, alin. (2), lit. b), alin. (4), lit. a), ale art. 139, alin. (3), lit. a), respectiv art. 196, alin. (1), lit. a) din Codul administrativ adoptat prin O.U.G. nr. 57/03.07.2019, cu modificările şi completările ulterioare, adoptă prezenta:
HOTĂRÂRE:

Art.  1  Se aprobă validarea dispoziției  nr. 305/05.12.2024 cu privire la rectificarea bugetului general de venituri și cheltuieli al comunei 23 August, trimestrul IV - 2024, prin cresterea veniturilor și cheltuielilor cu suma de 795.040 lei, veniturile totale stabilindu-se la 54.056.949 lei, iar cheltuielile totale la suma de 54.871.832;
Art. 2 Se aprobă rectificarea bugetului general de venituri şi cheltuieli al Comunei 23 August pe anul 2024, după cum urmează:

· Veniturile se diminuează cu suma de 1.816.786 lei de la 54.056.949 lei la 52.240.163 lei, astfel:
-  secţiunea de funcţionare se diminuează  cu suma de  870.479 lei;

-  secţiunea de dezvoltare se diminuează  cu suma de  946.307 lei;

Art. 3 Se aprobă echilibrarea bugetului general de venituri şi cheltuieli al Comunei 23 August pe anul 2024,  astfel:
· Cheltuielile bugetului local se diminuează cu suma de 1.816.786 lei de  la 54.871.832  lei la 53.055.046  lei,  astfel:
            -  secţiunea de funcţionare se diminuează cu suma de  870.479 lei;

            -  secţiunea de dezvoltare se majorează cu suma de  946.307 lei;

            Art. 4  Valoarea totală a bugetului general de venituri şi cheltuieli al Comunei 23 August pe anul 2024, se diminuează cu suma de 1.816.786 lei.

            Art. 5 (1) Se aprobă retragerea prevederilor de la venituri şi cheltuieli potrivit Anexei nr. 1, parte integrantă din prezenta hotărâre;

                       (2) Se aprobă influenţele asupra bugetului de venituri şi cheltuieli potrivit Anexei nr. 2, parte integrantă din prezenta hotărâre

                       (3) Se aprobă rectificarea Listei de investiţii pe anul 2024, conform Anexei nr. 3, parte integrantă din prezentul act administrativ.
            Art. 6 Prezenta hotărâre intră în vigoare şi se comunică potrivit prevederilor art. 197, alin. (1), art. 198, alin. (1) şi ale art. 243, alin. (1), lit. (e) din Codul administrativ:
· Primarului Comunei 23 August;
· Compartimentului financiar buget pentru aducerea la îndeplinire;
· Instituţiei Prefectului judeţului Constanţa, în vederea exercitării controlului cu privire la legalitate.
 (2) Aducerea la cunoştinţa publică se realizează prin afişare la sediul autorităţii administraţiei publice locale.
     
Hotărârea  s-a  adoptat  cu  un  număr  de 13  voturi “pentru”,    1  vot “împotrivă”,      la  şedinţă  fiind  prezenţi  un  număr  de  14  consilieri   din  cei  15  aleşi.

      COMUNA 23 AUGUST                                                  PREŞEDINTE DE ŞEDINŢĂ,

           NR. 174/19.12.2024

